হিমাচলে প্যারাগ্লাইডিং বিপর্যয়, আছড়ে পড়ে মৃত্যু পাইলটের, আহত পর্যটকও

ওয়েবডেস্ক- হিমাচল প্রদেশে (Himachal Pradesh) ফের প্যারাগ্লাইডিংয়ে (Paragliding Disaster) ভয়াবহ দুর্ঘটনা। ওড়ার কিছুক্ষণ পরেই নিচে আছড়ে পড়ল প্যারাসুট (Parachute) । এই ঘটনায় মৃত্যু হয়েছে পাইলটের (Pilot)। ঘটনায় আহত হয়েছেন পর্যটকও। প্রাথমিকভাবে জানা গেছে, যান্ত্রিক ত্রুটির কারণে এই দুর্ঘটনা ঘটেছে। হিমাচলের কাংরা জেলার বীর বিলিং এলাকা প্যারাগ্লাইডিংয়ের জন্য জনপ্রিয়। শুক্রবার বিকেলে সেখানের লঞ্চিং পয়েন্ট থেকে এক পর্যটককে নিয়ে প্যারাসুটি ওড়ে।

বীর বিলিং প্যারাগ্লাইডিং অ্যাসোসিয়েশনের তরফে জানানো হয়, উড়ানের কিছুক্ষণের পরে মাঝআকাশে প্যারাসুটতি ভারসাম্য হারিয়ে ফেলে। বিপদ বুঝতে পেরে তড়িঘড়ি অবতরণের চেষ্টা করেন পাইলট। কিন্তু তখনই ঘটে যায় অঘটন। লঞ্চিং পয়েন্টের কাছে রাস্তায় আছড়ে পড়ল প্যারাসুটটি। আহত অবস্থায় উদ্ধার করা হয় পাইলটকে, তাকে নিকটবর্তী হাসপাতালে নিয়ে যাওয়া হয়, সেখানেই মৃত্যু হয় তার। দুর্গঘটনায় সামান্য আহত হয়েছেন ওই পর্যটকও। প্রাথমিক চিকিৎসার পর তাঁকে ছেড়ে দেওয়া হয়।

আরও পড়ুন-  লাইনচ্যুত হয়ে নদীতে পড়ল মালগাড়ি! তারপর…..

পুলিশ সূত্রে খবর,  মৃত পাইলটের নাম নামা মোহন সিং। মান্ডি জেলার বারোটের বাসিন্দা ছিলেন। কিন্তু কী কারণে এই ভয়াবহ দুর্ঘটনা তা এখনও স্পষ্ট নয়, ইতিমধ্যেই ঘটনার তদন্ত শুরু করেছে পুলিশ। প্রাথমিকভাবে জানা যাচ্ছে, যান্ত্রিক ত্রুটির জেরেই এই দুর্ঘটনা। সমস্ত ঘটনাই খতিয়ে দেখা হচ্ছে।